**LATVIJAS KAUSS AMATIERIEM DISKU GOLFĀ 2024**

**NOLIKUMS**

# MĒRĶIS UN UZDEVUMI

1.1. Popularizēt disku golfu.

1.2. Pulcēt Latvijas disku golfa spēlētājus vienotā sacensību sistēmā.

1.3. Noskaidrot Latvijas meistarīgākos amatieru spēlētājus četrās divīzijās.

# VADĪBA

2.1. Sacensības organizē Latvijas Disku golfa federācija (turpmāk tekstā - LDGF), sadarbībā ar Bauskas novada pašvaldību un Rundāles apvienības pārvaldi.

2.2. Latvijas Kausu amatieriem disku golfā (turpmāk - “B līga”) koordinators – Rūdolfs Šadrins.

2.3. Katrām sacensībām LDGF nozīmē atsevišķu sacensību organizatoru un sacensību direktoru.

2.4. Sacensību direktors:

* Fiksē noteikumu, nolikuma un citus pārkāpumus. Piedalās lēmuma par soda mēra piemērošanu pieņemšanā;
* Apstiprina dalībnieku sastāvu un rezultātus.

# SACENSĪBU SISTĒMA

3.1. Latvijas Kauss amatieriem disku golfā (turpmāk - sacensības) sastāv no septiņām atsevišķām vienas dienas sacensībām, kurās dalībnieki cīnās par pēc iespējas labāku rezultātu.

3.2. Ja kādās no sacensībām pēc visu paredzēto apļu nospēlēšanas pirmo trīs vietu ieguvēju rezultāti ir vienādi, tad starp spēlētājiem ar vienādu punktu skaitu tiek izspēlēts “nāves mačs” (lai noskaidrotu labāko, spēlētāji izspēlē celiņus, līdz atšķirīgs punktu skaits celiņā kādu no spēlētājiem izvirza vadībā). Grozus, uz kuriem tiks izspēlēts nāves mačs, pirms katrām sacensībām nosaka sacensību direktors. Pirms sacensību sākuma tos prezentējot spēlētāju sapulcē.

3.3. Sacensības tiek reģistrētas PDGA, kā C-tier līmeņa sacensības, kurās spēlētāji tiks dalīti šādās divīzijās: MA4 - atvērtā divīzija, FA3 - sievietes, MJ15 - bērni un MA3 vai MA2 atvērtā divīzija, ja saskaņā ar nolikumu sacensībām tiks atvērta ārpus konkurences divīzija.

# SACENSĪBU VIETA UN LAIKS

4.1. Sacensību kalendārs:

* 1. posms – 28. aprīlis, 9Hill - Deviņkalnu Disku golfa parks (Talsu nov., Talsi)
* 2. posms – 12. maijs, Lēdurgas Disku golfa parks (Siguldas nov., Lēdurga)
* 3. posms – 9. jūnijs, Disku golfa parks Ērgļi (Madonas nov., Ērgļi)
* **4. posms – 30. jūnijs, Disku golfa parks Ziedoņi (Bauskas nov., Rundāle)**
* 5. posms - 20. jūlijs, Disku golfa parks Limbo (Limbažu nov., Limbaži)
* 6. posms - 18. augusts, Sējas Disku golfa parks (Saulkrastu nov., Sēja)
* 7. posms - 8. septembris, Disku golfa parks Pauku Priedes

(Valmieras nov., Valmiera)

Precīza katra posma programma tiek publicēta LDGF mājas lapā [www.ldgf.lv](http://www.ldgf.lv) un organizatora komunikācijas kanālos.

# DALĪBNIEKI

5.1. Sacensībās drīkst piedalīties jebkuras valsts pārstāvji, ja tie atbilst reģistrēšanās nosacījumiem.

5.2. Maksimālais dalībnieku skaits tiek noteikts katram posmam atsevišķi, par to paziņojot pie sacensību reģistrācijas izsludināšanas.

5.3. Sacensību dalībnieki ir apstiprinātie spēlētāji, LDGF amatpersonas un pilnvarotie, kā arī sacensību organizatoru komanda, ko izveidojis un vada sacensību direktors.

5.4. Sacensību spēlētāji startē četrās divīzijās:

5.4.1. Jauktā divīzija, kuras dalībniekiem discgolfmetrix reitinga nav vai arī tas ir mazāks par vai vienāds ar 800 – **iesācēji**;

5.4.2. Jauktā divīzija ar discgolfmetrix reitingu no 801 līdz 850 - **amatieri**;

5.4.3. Sievietes ar discgolfmetrix reitingu līdz 810 - **sievietes**

5.4.4. Bērni, kas dzimuši 2009.gadā un jaunāki ar discgolfmetrix reitingu līdz 830 - **bērni**;

5.4.5. Jauktā divīzija ar discgolfmetrix reitingu virs 851 - **ārpus konkurences.** Šī divīzija tiek atvērta nedēļu pirms reģistrēšanās beigām ar tādu nosacījumu, ja maksimālais dalībnieku skaits trasē nav sasniegts.

5.5. Spēlētāju reitinga fiksēšana:

5.5.1. Spēlētāja discgolfmetrix reitings tiek fiksēts uz reģistrācijas brīdi. Ja spēlētāja reitings līdz sacensību dienai mainās, tas neietekmē divīziju, kurā spēlētājs spēlēs.

5.6. Garantētās vietas divīzijās:

5.6.1. vīrieši iesācēji - 30 vietas;

5.6.2. vīrieši amatieri - 30 vietas;

5.6.3. sievietes - 15 vietas;

5.6.4. bērni - 10 vietas;

5.6.5. garantētās vietas divīzijās ir spēkā pirmajā reģistrācijas fāzē.

# SACENSĪBU NOTEIKUMI

1.1. Sacensības tiek reģistrētas PDGA reģistrā kā C klases sacensības un notiek saskaņā ar PDGA noteikumiem.

6.1. Par sacensību noteikumu ievērošanu ir atbildīgs katrs spēlētājs personīgi (saskaņā ar PDGA noteikumiem). Katrs spēlētājs ir atbildīgs par savu veselību un drošību.

6.2. Katra posma vadību un strīdus situāciju risināšanu uzņemas konkrētā posma sacensību direktors.

# PIETEIKŠANĀS

7.1. Dalība katram posmam jāpiesaka iepriekš vietnē <https://discgolfmetrix.com>.

7.2. Pieteikšanās katram Kausa posmam visās divīzijās norisinās trīs fāzēs. Precīzi katras pieteikšanās fāzes sākuma un beigu laiki tiks publicēti LDGF mājas lapā www.ldgf.lv un organizatora komunikācijas kanālos:

7.2.1. Pirmajā fāzē var pieteikties spēlētāji ar aktīvu LDGF licenci izņemot divīziju - **ārpus konkurences**

7.2.2. Otrajā fāzē var pieteikties visi spēlētāji neatkarīgi no licences statusa izņemot divīziju - **ārpus konkurences**

7.2.3. Trešajā fāzē var pieteikties divīzija - **ārpus konkurences**

7.2.4. Spēlētājam dalības maksa jāveic tās fāzes laikā, kurā tas reģistrējas sacensībām. Ja fāzes laikā dalības maksa netiek saņemta organizatora norēķinu kontā, spēlētājs tiek dzēsts no dalībnieku reģistra.

7.3. Ja spēlētājs ir reģistrējies sacensībām, bet tomēr tajās nepiedalīsies, tad sava dalība ir jāatsauc ne vēlāk kā 3 dienas pirms sacensību sākuma informējot sacensību organizētāju. Ja dalība tiek atsaukta 3 dienas pirms sacensībām vai agrāk, tad organizators atmaksā spēlētāja iemaksāto dalības maksu.

# FINANSIĀLIE NOSACĪJUMI

8.1. Visus izdevumus, kas saistīti ar piedalīšanos sacensībās, sedz sacensību dalībnieks.

8.2. Dalības maksa par vienu Amatieru Kausa posmu ir:

* Iesācēju un amatieru divīzijā – 20EUR, ● Sieviešu divīzijā - 20 EUR,

● bērnu divīzijā - 10 EUR.

* ārpus konkurences divīzijā - 20 EUR

8.3. Katrā posmā dalības maksa jāmaksā ir sacensību organizatora norādītā bankas kontā.

# STRĪDUS SITUĀCIJU IZSKATĪŠANA

9.1. Visiem spēlētājiem, kas pieteikušies sacensībām, ir jāievēro sacensību nolikums, sacensību noteikumi, LDGF Spēlētāja ētikas kodekss un vispārpieņemtās morāles normas.

9.2. Strīdus situāciju izskatīšana notiek saskaņā ar Sacensību disciplinārās komisijas reglamenta noteikumiem.

# APBALVOŠANA

10.1. Pirmo trīs vietu ieguvēji katrā Amatietu Kausā katrā divīzijā tiek apbalvoti ar trofeju un līgas sponsoru balvām.

10.2. Divīzija - ārpus konkurences, tiek apbalvota ar organizatora sarūpētām balvām, ja divīzijā ir vismaz 5 dalībnieki.

# SAZIŅA

11.1. Amatieru Kausa kontaktpersonas ir sacensību sērijas koordinators – Rūdolfs Šadrins, kā arī katra posma organizatora atsevišķi ieceltais atbildīgais.

**Sacensību dalībnieki atbild par savas veselības atbilstību sacensību slodzei!**